Vestergaard Marine Service A/S og Jobi Værft A/S er med i slutspillet om en stor ordre på at vedligeholde Marinehjemmeværnets fartøjer.

Jobi Værft A/S fra Strandby og Vestergaard Marine Service A/S fra Frederikshavn er to af de fem firmaer, som Marinehjemmeværnet har prækvalificeret i kampen om at få opgaven med at vedligeholde Marinehjemmeværnets skibe. Forsvarsministeriets Materiel- og Indkøbsstyrelse har gennemført prækvalifikation i forbindelse med udbud af rammeaftale vedrørende vedligeholdelsen af Marinehjemmeværnets fartøjer. Syv danske værfter har anmodet om prækvalificering, hvoraf Forsvarsministeriets Materiel- og Indkøbsstyrelse har prækvalificeret fem. Ingen udenlandske værfter har anmodet om prækvalificering. Forsvarsministeriets Materiel- og Indkøbsstyrelse går nu videre med udbudsprocessen og har fremsendt opfordrings- og afslagsskrivelser til de berørte værfter. De fem prækvalificerede værfter er: Faaborg Værft A/S Hvide Sande Shipyard, Steel and Service Jobi Værft A/S Søby Værft A/S Vestergaard Marine Service A/S Forsvarsministeriets Materiel- og Indkøbsstyrelse forventer, at der kan indgås kontrakt om vedligeholdelse af Marinehjemmeværnets fartøjer i 3. kvartal 2016.